als_Latn dik_Latn sag_Latn
Shkup, debat me temë “Sfidat e arsimit shqip” në kuadër të Ditës së mësuesit
Me rastin e shënimit të 7 marsit - “Ditës së mësuesit”, në Qendrën Informative Kulturore në Shkup, u mbajt një debat me temë “Sfidat e arsimit shqip”.
SHKUP (AA) – Me rastin e shënimit të 7 marsit - “Ditës së mësuesit”, në Qendrën Informative Kulturore në Shkup, u mbajt një debat me temë “Sfidat e arsimit shqip”, në të cilën ishin të pranishëm ministri i Arsimit dhe Shkencës së Maqedonisë, Abdilaqim Ademi, si dhe panelist nga Maqedonia, Shqipëria dhe Kosova, raporton Anadolu Ageny (AA).
Ministri i Arsimit dhe Shkencës, Abdilaqim Ademi, tha se kjo ditë është për të përkujtuar të gjithë ata që kanë kontribuar për arsimin shqip, por është edhe momenti kur duhet të reflektohet dhe të analizohet ajo që për momentin është sfidë për arsimin shqip në Republikën e Maqedonisë. “Sot konsideroj se sfidë kryesore e jona është sigurimi i cilësisë në arsim, edhe atë në të gjitha nivelet”, u shpreh Ademi.
Ai duke veçuar si shtyllë kryesore të arsimit mësuesin, tha se fokusi i tij është në përmirësimin e statusit të mësimdhënësve dhe mësuesve në përgjithësi, por edhe në sigurimin e kushteve më të mira për punë të tyre dhe në sigurim e mësimdhënësve më cilësor në të ardhmen. “Ne ballafaqohemi me problemin e mospasjes së mësimdhënësve adekuat dhe me problemin e mos zëvendësimit me mësimdhënës adekuat, që për shkak të moshës së tyre duhet të pensionohen”, tha Ademi.
Kryetar i Bashkësisë së Çairit, Izet Mexhiti, duke theksuar se Maqedonia ishte ku kultura shqiptare hapi një faqe të re duke e kualifikuar e gjuhës shqipe në Manastir në vitin 1908, rrugëtimi i arsimit në gjuhën shqipe nuk ishte i lehtë. “Përhapja dhe konsolidimi i tij në këto anë kaloi nëpër periudha sa të dhimbshme aq edhe krenare, si vet historia e popullit shqiptar”, u shpreh ai.
Mexhiti shtoi se kjo histori suksesi dhe këtë përkushtim dhe sakrificë të shumë gjeneratave, ata si persona me përgjegjësi publike kanë për detyrë ta sistemojnë, konsolidojnë dhe avancojnë atë në mënyrë që i gjithë ky potencial dhe vrull rinor të orientohen në energjitë e veta drejt krijimit të një të ardhme më të mirë, drejt një shoqërie kompetente dhe të bazuar në dije.
Rektori i Universitetit “Fan Noli” në Korçë, Gjergj Mero, duke theksuar se në këtë ditë historike të mbarë kombit shqiptar përkujtohet me mirënjohje të thellë, si dhe vlerësohet ajo punë dhe ajo përpjekje heroike e mësuesve dhe patriotëve shqiptar, deklaroi: “Universiteti ynë në Korçë ka trashëguar përvojën dhe arritjet më të mira të arsimit kombëtar shqiptar të punës intensive me plotë pasion të brezave të pedagogëve e studentëve, të cilët kanë kultivuar vlerat akademike dhe kanë hedhur themelet e mësimdhënies dhe të kërkimit shkencor”.
Ai theksoi se duke jetuar në një qytet i cili ka hedhur bazat e arsimit shqiptar, sot janë të gatshëm për krijimin e një profili të spikatur të një universiteti publik dhe të gatshëm ndaj përgjegjësive të tyre për ta çuar edhe më lartë këtë nivel arsimor dhe kulturor, mirëpo sipas tij kjo mund të arrihet vetëm duke bashkëpunuar edhe më shumë me universitet shqiptare të Maqedoni.
Ndërsa, kryetari i Lidhjes së Arsimtarëve Shqiptarë, Nuhi Dardhishta, theksoi nga ky debat do të kenë porosi të ndryshme për ngritjen e cilësisë dhe modernizimin e arsimit shqip, si dhe kërkoi nga ministri aktual i Arsimit dhe nga ish ministri që të zbatohen këto kërkesa dhe njëherë e përgjithmonë arsimi shqip në të gjitha trojet të jetë unik dhe të ecë përpara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn